Imaórák

Január

1. Urunk körülmetélése, Szt. Bazil fp., Polg. újév

2. Szilveszter fp.

3. Malakiás pr., Gordiusz vt.

4. A 70 apostol, Teoktiszt szé.

5. Eü., Teopempt, Teóna vtk

6. Úrjelenés (Vízkereszt)

7. Keresztelő Szt. János pr.

8. György szé., Dominika sza.

9. Polieukt vt.

10. Nisszai Gergely fp.

11. Teodóz szé.

12. Taciána vtnő

13. Hermil és Sztratonik vtk

14. Úrjelenés ünz., (Sínai és Raiti vtk)

15. Pál rem., János rem.

16. Péter ap. bilincsei

17. Antal rem.

18. Atanáz és Cirill fpk

19. Makár rem., Arzén fp.

20. Eutim szé.

21. Maximosz szé., Neofit vt.

22. Timóteus ap., Anasztáz vt.

23. Kelemen fszvt., Agatangel vt.

24. Xénia sza.

25. Nazianzi Gergely fp.

26. Xenofón szé. és tsai

27. Aranyszájú János fp. ereklyéinek átvitele

28. Efrém szé.

29. Ignác fszvt. ereklyéi

30. A három főpap

31. Cirusz és János ingy. orv. vtk

Február

1. Eü., Trifon vt.

2. Az Úr találkozása Simeonnal

3. Simeon és Anna prk

4. Izidor szé.

5. Ágota vtnő

6. Bukol fp.

7. Partén fp., Lukács szé.

8. Tivadar nvt., Zakariás pr.

9. Ünz., (Nicefor vt.)

10. Karalámp fszvt.

11. Balázs fszvt.

12. Melét fp.

13. Martinián szé.

14. Auxent rem.

15. Onezim ap.

16. Pamfil és tsai vtk

17. Tivadar nvt.

18. Leó fp.

19. Arkip ap.

20. Leó fp.

21. Timót szé., Eusztát fp.

22. Az eugéniumi vtk ereklyéi

23. Polikárp fszvt.

24. Ker. János pr. feje I. és II. megtalálása

25. Taráz fp.

26. Porfir fp.

27. Prokóp szé.

28. Bazil rem Kasszián szé.

29. Kasszián szé.

Március

1. Eudócia sza.

2. Teodót fszvt.

3. Eutróp és tsai vtk

4. Gerázim rem.

5. Konón vt.

6. Amóriuszi 42 vt.

7. Kerszoni fszvtk

8. Teofilakt hv.

9. Szebasztei 40 vt.

10. Kvadrát és tsai vtk

11. Szofrón fp.

12. Teofán szé.

13. Nicefor fp.

14. Benedek szé., Sándor vt.

15. Agáp és tsai vtk

16. Szabin fszvt.

17. Elek szé.

18. Cirill fp.

19. Krizánt és Dária vtk

20. Szávamonostori vtk

21. Jakab hv.

22. Bazil fszvt.

23. Nikon és tsai vtk

24. Eü., Zakariás szé.

25. Szűz Mária Örömhírvétele

26. Ünz., Gábor főangyal

27. Matróna vtnő

28. István és Vidor szé.

29. Márk és tsai vtk

30. János szé.

31. Hipát fp.

Április

1. Egyiptomi Mária sza.

2. Titusz szé.

3. Nikétász szé.

4. Teodulosz és társai szé. atyák, Maléi György szé.

5. Kolos és tsai vtk

6. Eutik fp.

7. Kallióp vt.

8. Heródion és tsai apk

9. Eupszik vt.

10. Terencius és tsai vtk

11. Antipász fszvt.

12. Bazil hv.

13. Márton hv.

14. Arisztark és tsai apk

15. Kreszcensz vt.

16. Agapé és tsai vtnők

17. Simon fszvt., Ákos fszvt.

18. János szé.

19. Pafnut fszvt., János szé.

20. Tivadar szé.

21. Január és tsai fszvtk, Tivadar fszvt.

22. Tivadar szé.

23. György nvt.

24. Erzsébet sza., Száva vt.

25. Márk ap. és evangélista

26. Bazil fszvt.

27. Simon fszvt.

28. Jázon és Szozipáter apk

29. Küzikei 9 vt., Memnon szé.

30. Jakab ap.

Május

1. Jeremiás pr.

2. Atanáz fp.

3. Timót és Móra vtk

4. Pelágia vtnő

5. Irén vtnő

6. Jób pr.

7. A Szent Kereszt megjelenése

8. János ap. és evangélista

9. Izaiás pr., Kristóf vt.

10. Simon ap.

11. Bazil fszvt., Móciusz fszvt.

12. Epifán és Germán fpk

13. Glicéria vtnő

14. Izidor szé.

15. Pakhóm szé., Akhillész fp.

16. Tivadar rem.

17. Andronik és Junia apk

18. Péter és tsai vtk

19. Patrik fszvt. és tsai vtk

20. Tallál vt.

21. Konstantin és Ilona apk

22. Baziliszk vt.

23. Mihály hv.

24. Simeon rem.

25. Ker. János fejének III. megtalálása

26. Kárpusz ap.

27. Hellád fszvt.

28. Eutik fszvt.

29. Teodózia vtnő

30. Izsák szé.

31. Hermiász vt.

Június

1. Jusztin és tsai vtk

2. Nicefor hv.

3. Lucillián és tsai vtk

4. Metrofán fp.

5. Dorót fszvt.

6. Besszárion és Hilár szé.

7. Teodót fszvt.

8. Tivadar nvt. erklyéi

9. Cirill fp.

10. Sándor és tsai vtk, Timót fszvt.

11. Bertalan és Barnabás apk

12. Onufer rem. és Péter szé.

13. Akvilina vtnő

14. Elizeus pr., Metód hv.

15. Ámosz pr.

16. Tikón fp.

17. Mánuel és tsai vtk

18. Leontin vt.

19. Júdás ap.

20. Metód fszvt.

21. Gyula vt.

22. Özséb fszvt.

23. Agrippin vtnő

24. Keresztelő Szt. János pr. születése

25. Febrónia vtnő

26. Dávid szé.

27. Sámson szé.

28. Cirusz és János ingy. orv. vtk

29. Péter és Pál főapk

30. Tizenkét apostol

Július

1. Kozma és Damján ingy. orv. vtk

2. Istenszülő öltönyének elhelyezése, Juvenáliosz fp.

3. Jácint vt., Anatol fp.

4. András fp.

5. Atanáz és Lampász szé. atyák

6. Sziszoész szé.

7. Cirill és Metód társapk

8. Prokóp nvt.

9. Pongrác fszvt.

10. Nikápolyi 45 vt., Antal szé.

11. Eufémia vtnő

12. Proklusz és Hilár vtk

13. Gábor főangyal, István szé., Az első hat Egy. Zsinat atyái (júl. 13-19.)

14. Akvilász ap., József szé.

15. Cirják és Julissza vtk

16. Athénogén fszvt.

17. Pál fszvt., Margit nvtnő

18. Emil vt.

19. Makrina sza., Diusz szé.

20. Illés próféta

21. Simeon és János szé.

22. Mária Magdolna sza.

23. Fókász fszvt., Ezekiel pr.

24. Krisztina nvtnő

25. Szent Anna elhunyta

26. Magyar Mózes szé., Hermol fszvt. és tsai, Piroska vtnő

27. Panteleimon ingy. orv. nvt.

28. Prokor és tsai apk

29. Kallinik vt., Teodóta vtnő

30. Szilás és Sziluán apk

31. Eudokim szé.      

Augusztus

1. Szt. Ker. körm., Makkab. vtk, Nagyboldogasszony előtti böjti időszak kezd.

2. István vt. erkly. átv.

3. Izsák és tsai szé. atyák

4. Az efezusi hét vt.

5. Eü., Euszigniosz vt.

6. Úrszínváltozás

7. Domét vt.

8. Emil hv.

9. Mátyás ap.

10. Lőrinc vt.

11. Euplusz vt.

12. Fótiosz és Anikétász vtk, Maximosz szé.

13. Úrszínváltozás ünz.,Piroska sza., Maximosz szé., Ipoly fszvt.

14. Eü., Mikeás pr.

15. Nagyboldogasszony

16. Jézus képe, Dioméd vt.

17. Miron vt.

18. Flórusz és Laurusz vtk

19. András és tsai vtk

20. István király, Hieroteosz fp. Sámuel pr.

21. Tádé ap., Vassza vtnő

22. Agatonik vt. és tsai

23. Nagyboldogasszony ünz., Farkas vt.

24. Eutik fszvt.

25. Bertalan és Titusz apk

26. Adorján és Natália vtk

27. Pásztor szé.

28. Mózes rem.

29. Keresztelő János pr. fejevétele

30. Sándor, János, Pál fpk

31. Istenszülő övének elhelyezése

Szeptember

1. Egyházi újév, Simon szé.

2. Mamász vt., János fp.

3. Piusz fp., Antim fszvt., Teoktiszt szé.

4. Babilasz fszvt., Mózes pr.

5. Zakariás pr.

6. Szent Mihály arkangyal kolosszei csodája

7. Eü., Szózon vt.

8.Szűz Mária születése

9. Joákim és Anna

10. Ménodóra és tsai vtnők

11. Teodóra sza., Autonóm fszvt.

12. Kisasszonynap ünz., Autonóm fszvt.

13. Eü., Kornél fszvt.

14. A Szent Kereszt felmagasztalása

15. Nicetasz nvt.

16. Eufémia nvtnő

17. Zsófia és tsai vtnők

18. Eumén szé.

19. Trófim és tsai vtk

20. Eusztát és tsai vtk

21. Kfm. ünz., Kvadrát ap.

22. Fókász fszvt.

23. Keresztelő Szt. János pr. fogantatása

24. Tekla vtnő

25. Eufrozina sza.

26. János ap., evangélista

27. Kallisztrát és tsai vtk

28. Kariton szé.

29. Cirjék rem.

30. Gergely fszvt.

Október

1. Az Istenszülő oltalma

2. Ciprián fszvt., Jusztina vtnő

3. Dénes fszvt.

4. Hierót fp., Ananiás ap.

5. Karitina vtnő, Román szé.

6. Tamás ap.

7. Szergiusz és Bakkusz vtk

8. Pelágia sza.

9. Jakab ap.

10. Eulámp és Eulámpia vtk

11. Fülöp ap., Teofán szé., A VII. Egy. Zsinat atyái (okt 11-17.)

12. Próbusz és tsai vtk

13. Kárpusz és Papilász vtk

14. Nazár és tsai vtk, Kozma fp.

15. Lucián vt.

16. Longin vt.

17. Ozeás pr., András vt.

18. Lukács ap. és evangélista

19. Joel pr., Várusz vt.

20. Artim nvt.

21. Hilár szé.

22. Averk fp., az efezusi hét vt.

23. Jakab ap.

24. Aretász és tsai nvtk

25. Marcián és tsai vtk

26. Demeter nvt.

27. Nesztor vt.

28. Terenciusz és tsai vtk,István szé.

29. Anasztázia vtnő, Ábrám szé.

30. Zénó és Zenóbia vtk

31. Tódor fszvt., Sztákisz és tsai apk, Epimak vt.

November

1. Kozma és Damján ingy. orv. vtk

2. Acindin és tsai vtk

3. Acepszim és tsai vtk,György vt.

4. Joannik szé., Nikandrosz és tsai fszvtk

5. Galaktion és Episztémé vtk

6. Pál hv. fp.

7. A melitinéi 33 vt., Lázár szé.

8. Mihály és Gábor főangyalok

9. Onézifor és Porfir vtk, Matróna sza.

10. Olimp és tsai apk, Oreszt vt.

11. Ménász és tsai vtk, Tivadar hv.

12. Jozafát fszvt.

13. Aranyszájú János fp.

14. Fülöp ap.

15. Guriász és tsai vtk,Kar. böjt kezdete

16. Máté ap. és evangélista

17. Gergely fp.,

18. Plátó és Román vtk

19. Abdiás pr., Barlám vt.

20. Eü., Gergely szé. és Proklosz fp.

21. Az Istenszülő templomba vezetése

22. Filemon és tsai apk, Cecilia vtnő

23. Amfilók fp., Gergely fp.

24. Kelemen fszvt.,Péter fszvt.

25. Ünz., Katalin nvtnő, Merkur vt.

26. Alip szé., Győző szé.

27. Jakab nvt.

28. István szé., Irénárk vt.

29. Paramon és Filumen vtk

30. András ap.

December

1. Náhum pr.

2. Habakuk pr.

3. Szofoniás pr.

4. Borbála nvtnő, János szé.

5. Száva szé.

6. Miklós fp.

7. Ambrus fp.

8. Patáp szé.

9. Szent Anna foganása

10. Ménász és tsai vtk

11. Dániel szé., Ősatyák (dec. 11-17.)

12. Szpiridon fp.

13. Eusztrát és tsai vtk, Lucia vtnő

14. Tirzus és tsai vtk

15. Eleutér fszvt.

16. Aggeus pr.

17. Dániel és a három ifjú

18. Sebestyén és tsai vtk, Ószövetségi szt. atyák (dec. 18-24.)

19. Bonifác vt.

20. Eü. kezdete, Ignác fszvt.

21. Julianna vtnő

22. Anasztázia vtnő

23. A krétai 10 vt.

24. Eugénia vtnő

25. Jézus Krisztus születése

26. Szűz Mária istenanyasága, Az Úr rokonai

27. István vt.

28. A nikomédiai vtk

29. Aprószentek vtk, Marcell szé.

30. Anizia vtnő,

31. Kar. ünz., Melánia sza.

I. IMAÓRA

Pap: Áldott a mi Istenünk öröktől fogva most és mindenkor és örökkön-örökké!

Olv.: Amen. Dicsőség néked, Istenünk, dicsőség néked!

Mennyei Király, Vigasztaló, igazságnak Lelke, ki mindenütt jelen vagy és mindeneket betöltesz, minden jónak kútfeje és az életnek megadója, jöjj el és lakozzál mibennünk, és tisztíts meg minket minden szennytől, és üdvözítsd, Jóságos, a mi lelkünket!

Szent Isten, szent Erős, szent Halhatatlan irgalmazz nekünk! Háromszor.

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!

Pap: Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön-örökké.

Olv.: Amen. Uram, irgalmazz! Tizenkétszer. Dicsőség. Most és.

Jertek, imádjuk a mi királyunkat és Istenünket!

Jertek, imádjuk Krisztust, a mi királyunkat és Istenünket!

Jertek, boruljunk le, és imádjuk magát Jézus Krisztust, a mi királyunkat, Urunkat és Istenünket!

5. zsoltár

Hallgasd meg szavaimat, Uram! * Értsd meg kiáltásomat!

Figyelj könyörgésem szavára, * én királyom és én Istenem!

Mert hozzád imádkozom: Uram, * kora reggel halld meg hangomat!

Reggel eléd állok és nézlek, * mert te nem gonoszságot akaró Isten vagy.

Nem is tartózkodhat nálad gonosztevő, * s a te szemed előtt törvényszegőnek nincs maradása.

Gyűlölöd mindazokat, kik megszegik a törvényt, elveszted mindazokat, kik hazugságot szólnak. * A vérengző és álnok férfiút utálja az Úr.

Én pedig irgalmad bőségéből bemegyek házadba, * leborulok szent templomodnál a te félelmedben.

Uram, vezess igazságod útján ellenségeim miatt, * tedd egyenessé utamat színed előtt!

Mert nincs igazság szájukban, a szívük terméketlen. * Nyílt sír az ő torkuk, nyelvüket álnokul forgatják.

Ítéld meg őket, Isten! Bukjanak bele terveikbe, * töméntelen gonoszságuk miatt űzd el őket, mert megkeserítettek, Uram, téged!

És örüljenek mindnyájan, kik benned bíznak, * örökké örvendezni fognak, és bennük fogsz lakni.

És büszkélkednek veled mindnyájan, kik nevedet szeretik. * Mert te megáldod az igazat.

Uram, jóakaratoddal, mint pajzzsal, vettél körül minket.

89. zsoltár

Uram, menedékünk lettél * nemzedékről nemzedékre.

Mielőtt hegyek lettek, vagy a föld és a világ alkottatott volna, * öröktől fogva és örökké vagy te.

Ne térítsd nyomorúságra az embert, * te, ki azt mondottad: „Térjetek vissza, emberek fiai!”

Mert egy ezredév a te szemedben, Uram, olyan, mint az eltűnt tegnapi nap, * mint egy őrállás éjszaka.

Mint jelentéktelen semmik, * úgy tűnnek tova éveik.

Reggelre elenyésznek, mint a sarjadó növény, * mely reggel kivirít, de el is enyészik,

estére virágát hullatja, * fonnyadtan elszárad.

Mert elsorvadtunk haragodtól, * és felindulásodtól megrendültünk.

Magad elé tetted gonoszságainkat, * és életünk idejét orcád világosságába.

Mert napjaink mind elmúltak, és haragodtól elfogytunk, * esztendeink, mint a pók hálója, hiába teltek el.

Éveink napjai hetven esztendő, jó erőben lehet nyolcvan év, * de ez javarészt csak fáradság és fájdalom,

mert gyöngeség tölt el * és megfenyítesz minket.

Ki ismeri a te haragod erejét, * és tőled való félelmében ki mérheti meg indulatodat?

Ismertesd meg velem így a te jobbodat, * és azokat, akik a bölcsességben és szívükben nevelést kaptak.

Fordulj hozzánk, Urunk! Meddig vársz még? * Könyörülj szolgáidon!

Beteltünk reggel irgalmaddal, Urunk, * vigadtunk és örvendeztünk minden napunkon.

Hadd örvendjünk cserébe a napokért, melyekben megaláztál minket, *

az évekért, melyekben bajokat láttunk,

és tekints le szolgáidra és alkotásaidra, * és vezéreld azok fiait!

Legyen rajtunk a mi Urunk Istenünk fényessége, és kezünk munkáit irányítsd javunkra, * kezünk munkáját te irányítsd!

100. zsoltár

Irgalmasságról és ítéletről éneklek neked, Uram, zsoltárt éneklek, * és ügyelek arra, hogy utam szeplőtelen legyen.

Mikor jössz el hozzám? * Szívem ártatlanságában jártam házam belsejében.

Nem tűrtem meg szemem előtt törvénytelenséget, * a törvényszegőket gyűlöltem.

Nem tapadt hozzám álnok szív, * nem is ismertem a gonoszt, aki tőlem elfordult,

aki felebarátját titkon rágalmazta, azt elűztem, * kinek szeme kevély, szíve telhetetlen, azzal nem ettem.

A föld hűségeseit szemeltem ki, hogy velem üljenek, * aki feddhetetlen úton járt, az szolgálhatott nekem.

Nem lakhat házamban, aki kevélyen cselekszik, * s a hazudozónak szemem előtt nincs megállása.

Reggelenként kiirtottam a föld minden bűnösét, * hogy kipusztítsak az Úr városából minden gonosztevőt.

Dicsőség. Most és. Alleluja, alleluja, alleluja, dicsőség néked, Isten! Háromszor. Uram, irgalmazz! Háromszor.

Nagyböjtben:

Tropár. 6. hang. Előversekkel háromszor.

REGGEL MEGHALLGATOD az én szómat, én királyom és én Istenem! Leborulás.

1. elővers: Igéimet vedd füleidbe, Uram, értsd meg kiáltásomat!

2. elővers: Mert neked könyörgünk, Uram.

Olv.: Dicsőség. Most és. MINEK NEVEZZÜNK TÉGED...

Dicsőség. A heti nap tropárja.

Most és. MINEK NEVEZZÜNK TÉGED, Malaszttalteljes? Mennynek-e, mert fölragyogtattad az igazság Napját? Paradicsomkertnek, mert az enyészhetetlenség virágát nevelted? Szűznek-e, mert szeplőtelen maradtál? Tisztaságos anyának, mert a mindenség Istenének Fiát hordoztad karodon? Imádd őt, hogy üdvözítse lelkünket!

Pap: LÉPTEIMET IGAZGASD beszéded szerint, és ne uralkodjék rajtam semmi igaztalanság! Ments meg engem az emberek rágalmaitól, hogy megtarthassam parancsaidat! A te orcádat derítsd föl szolgád fölött, és taníts meg engem a te igazságaidra! Teljék meg az én szám dicséreteddel, Uram, hogy énekeljem dicsőségedet, egész nap a te nagyvoltodat!

Olv.: Háromszorszent. Miatyánk. Pap: Mert tied az ország... Olv.: Vasárnap a folyó hang ipákoja, hétköznap a heti nap kontákja, ünnepkörben az ünnep kontákja.

Nagyböjtben

Hétfőn, kedden és csütörtökön (a konták helyett):

ISTENNEK MINDENEKNÉL DICSŐBB ANYJÁT, ki szentebb a szent angyaloknál, szívvel és szájjal szüntelenül zengjük, és Istenszülőnek valljuk, ki a megtestesült Istent szülte, és folytonosan esedezik a mi lelkünkért.

Szerdán és pénteken:

HAMAR ELŐZZ MEG MINKET, míg a téged káromló ellenség rabságába nem esünk, mely ellenünk ármánykodik, Krisztus Istenünk! Verd le kereszteddel az ellenünk támadókat, hadd ismerjék meg az igaz hit erejét, az Istenszülő imáiért, egyedüli Emberszerető!

Olv.: Uram, irgalmazz! Negyvenszer.

Pap: KI MINDEN IDŐBEN ÉS ÓRÁBAN, a mennyben és a földön imádandó és dicsőítendő vagy, jóságos, hosszantűrő és sokirgalmú Istenünk, ki az igazakat szereted, a bűnösökön könyörülsz, ki a jövendő javak ígérete által mindenkit üdvösségre hívsz, magad, Urunk, fogadd el ez órában a mi imánkat is, és jóságod által igazgasd életünket törvényeid megtartására. Szenteld meg lelkünket és tisztítsd meg testünket, igazgasd gondolatainkat, tedd bölccsé és józanná értelmünket, és ments meg minket minden aggódástól, bajtól, fájdalomtól és lelki szenvedéstől. Végy körül minket szent angyalaiddal, hogy az ő védelmük mellett megőriztetve és általuk taníttatva a hit egységére és megközelíthetetlen dicsőséged megértésre vezéreltessünk, mert áldott vagy, örökkön-örökké.

Olv.: Amen. Uram, irgalmazz! Háromszor. Dicsőség. Most és.

Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk. Az Úr nevében adj áldást, atya!

Pap: Könyörüljön rajtunk az Isten és áldjon meg minket, derítse föl reánk az ő orcáját és könyörüljön rajtunk!

Olv.: Amen.

Nagyböjtben Szent Efrém fohászai (leborulásokkal):

Pap: ÉLETEM URA ÉS URALKODÓJA, ne engedd hozzám a jóra való restség, könnyelműség, pénzvágy és megszólás szellemét!

AJÁNDÉKOZD INKÁBB szolgádnak a józanság, alázatosság, állhatatosság és szeretet lelkét!

IGEN, URAM, KIRÁLYOM! Add meg, hogy megismerjem bűneimet, és meg ne ítéljem felebarátomat, mert áldott vagy örökkön-örökké!

Olv.: Amen.

Tizenkét meghajlás, (Isten, légy irgalmas nekem, bűnösnek, és könyörülj rajtam) majd még egy teljes leborulás az utolsó fohásszal. (Igen, Uram, Királyom...)

Olv.: Háromszorszent. Miatyánk. Pap: Mert tied az ország... Uram, irgalmazz! Tizenkétszer.

Pap: KRISZTUS, IGAZ VILÁGOSSÁG, ki megvilágítasz minden e világba jövő embert, legyen ránk jegyezve orcád világossága, hogy meglássuk benne a megközelíthetetlen fényt. Vezéreld lépteinket parancsolataid teljesítésére, szeplőtelen Anyád és összes szenteid imái által!

Olv.: Amen.

Pap: Dicsőség néked, Krisztus Istenünk, a mi reménységünk, dicsőség néked!

Olv.: Dicsőség. Most és. Amen. Uram, irgalmazz! Háromszor. Adj áldást, uram!

Pap: Krisztus, igaz Istenünk... (Napi elbocsátó ima.)..., mint jóságos és emberszerető!

Olv.: Amen.

III. IMAÓRA

Pap: Áldott a mi Istenünk öröktől fogva most és mindenkor és örökkön-örökké!

Olv.: Amen. Dicsőség néked, Istenünk, dicsőség néked!

Mennyei Király, Vigasztaló, igazságnak Lelke, ki mindenütt jelen vagy és mindeneket betöltesz, minden jónak kútfeje és az életnek megadója, jöjj el és lakozzál mibennünk, és tisztíts meg minket minden szennytől, és üdvözítsd, Jóságos, a mi lelkünket!

Szent Isten, szent Erős, szent Halhatatlan irgalmazz nekünk! Háromszor.

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!

Pap: Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön-örökké.

Olv.: Amen. Uram, irgalmazz! Tizenkétszer. Dicsőség. Most és.

Jertek, imádjuk a mi királyunkat és Istenünket!

Jertek, imádjuk Krisztust, a mi királyunkat és Istenünket!

Jertek, boruljunk le, és imádjuk magát Jézus Krisztust, a mi királyunkat, Urunkat és Istenünket!

16. zsoltár

Hallgasd meg, Uram, igazságomat, * figyelj könyörgésemre!

Vedd füleidbe imádságomat, * mert ajkamon nincs álnokság!

Tőled jöjjön ítéletem, * hadd lássa szemem az igazságot!

Megvizsgáltad szívemet, és meglátogattad éjjel, * tűzzel próbáltál meg engem, és gonoszság nem találtatott bennem.

Hogy szám ne szóljon az emberek tetteiről, * kemény utakon maradtam a te ajkaid igéi miatt.

Erősítsd meg lépéseimet a te ösvényeiden, * hogy meg ne inogjanak lépteim!

Én kiáltottam, mert meghallgatsz engem, Istenem! * Hajtsd hozzám füledet, és hallgasd meg szavam!

Mutasd meg csodálatosan irgalmadat, * ki megmented a benned bízókat!

Azoktól, akik jobbodnak ellenállnak, őrizz meg engem, Uram, * mint szemed fényét!

Szárnyaid árnyéka alatt oltalmazz meg engem *az istentelenek orcájától, kik engem nyomorgatnak!

Ellenségeim körülvették lelkemet, * szívüket kövérségükbe zárták, szájuk kevélyen szólt.

Miután kivetettek, most bekerítettek engem, * szemükkel azt lesik, hogy földre terítsenek.

Rám törtek, mint a zsákmányra éhes oroszlán, * és mint a rejtekhelyén kuporgó oroszlánkölyök.

Kelj föl, Uram, szállj szembe velük és terítsd le őket! * Szabadítsd meg lelkemet az istentelentől, kardodat a te kezed ellenségeitől!

A halandóktól, Uram, a kis maradéktól s a földtől * válaszd el őket még életükben!

Amit félretettek, azzal telt el hasuk, beteltek fiaikkal, * s amijük fennmarad, kisgyermekeikre hagyták.

Én viszont igazságban jelenek meg színed előtt, * és betelek majd dicsőséged látásával.

24. zsoltár

Hozzád emelem, Uram, lelkemet, * én Istenem, benned bízom, soha meg ne szégyenüljek,

és ne nevessenek ki ellenségeim, * hiszen aki téged vár, nem szégyenül meg!

Szégyenüljenek meg mindnyájan, * akik hiábavalóság miatt elfordulnak tőled!

Ismertesd meg velem útjaidat, Uram, * és ösvényeidre taníts meg!

Vezess igazságodra, taníts engem, * mert te vagy üdvözítő Istenem, és egész nap téged vártalak!

Emlékezzél meg, Uram, könyörületedről * és irgalmadról, mert azok öröktől valók!

Ne emlékezz ifjúkori vétkeimre, és tudatlan voltomra! * Irgalmad szerint emlékezzél meg rólam, jóságodért, Uram!

Irgalmas és igazságos az Úr, * ezért törvényt ad az útjukon tévelygőknek.

A szelídeket útbaigazítja ítéletével, * a szelídeket megtanítja útjaira.

Az Úr minden útja irgalom és igazság azoknak, * kik szövetségét és bizonyságait keresik.

Uram, a te nevedért bocsásd is meg bűnömet, * mert igen sok az!

Ki az az ember, aki az Urat féli? * Törvényt szab ő annak az útra, melyet magának választott.

Annak lelke a jók között marad, * és utóda örökölni fogja a földet.

Az Úr erőssége az őt félőknek, * és szövetségét kinyilatkoztatja nekik.

Szemem mindenkor az Úrra tekint, * mert ő húzza ki a csapdából lábamat.

Tekints rám és könyörülj rajtam, * mert egymagam vagyok és igen szegény!

Szívem gyötrelmei megszaporodtak, * ínségemből vezess ki engem!

Nézd megalázottságomat és igyekezetemet, * és bocsásd meg minden vétkemet!

Nézd ellenségeimet: mily sokan lettek, * és jogtalan gyűlölettel gyűlölnek!

Őrizd lelkemet, és szabadíts meg, * ne szégyenüljek meg, mert benned bíztam!

Ártatlanok és igazak ragaszkodtak hozzám, * mert Uram, téged vártalak.

Szabadítsd meg, Isten, Izraelt * minden szorongatásából!

50. zsoltár

Könyörülj rajtam, Isten, a te nagy irgalmasságod szerint, * és könyörületed sokasága szerint töröld el gonoszságomat!

Moss meg engem mindinkább gonoszságomból, * és bűnömtől tisztíts meg engem!

Mert elismerem gonoszságomat, * és bűnöm előttem van mindenkor.

Egyedül ellened vétettem, és gonoszt előtted cselekedtem, * hogy igaznak bizonyulj igéidben, és győztesnek ítéletedben.

Mert íme, vétekben fogantattam, * és bűnökben fogant engem anyám.

Mert íme, az igazságot szereted, * a te bölcsességed titkos és elrejtett dolgait kinyilatkoztattad nekem.

Hints meg engem izsóppal, és megtisztulok, * moss meg engem, és a hónál fehérebb leszek!

Add, hogy örömöt és vigasságot halljak, * és örvendezzenek megalázott csontjaim!

Fordítsd el orcádat bűneimről, * és töröld el minden gonoszságomat!

Tiszta szívet teremts bennem, ó Isten, * és az igaz lelket újítsd meg benső részeimben!

Ne vess el engem színed elől, * és Szent Lelkedet ne vedd el tőlem!

Add vissza nekem üdvözítésed örömét, * és uralkodó lélekkel erősíts meg engem!

Megtanítom útjaidra a gonoszokat, * és az istentelenek hozzád térnek.

Szabadíts meg engem a vérbűntől, Isten, üdvösségem Istene, * és nyelvem magasztalni fogja a te igazságodat!

Uram, nyisd meg ajkaimat, * és szám a te dicséretedet fogja hirdetni!

Mert ha kedvelnéd, áldozatot adtam volna, * de az égőáldozatokban nem telik kedved.

Áldozat Istennek a töredelmes lélek, * a töredelmes és alázatos szívet, ó Isten, nem veted meg.

Tégy jót, Uram, jóakaratodból Sionnal, * hogy felépüljenek Jeruzsálem kőfalai!

Akkor veszed kedvesen az igazság áldozatát, az ajándékot és égőáldozatokat, * akkor tesznek oltárodra borjakat.

Dicsőség. Most és. Alleluja, alleluja, alleluja, dicsőség néked, Isten! Háromszor. Uram, irgalmazz! Háromszor.

Nagyböjtben:

Tropár. 6.hang. Előversekkel háromszor.

URUNK, KI A TE SZENTLELKEDET a harmadik órában apostolaidra leküldötted, tőlünk se vond meg őt, ó Jóságos, hanem újíts meg minket, kik hozzád esedezünk! Leborulás.

1. elővers: Tiszta szívet teremts bennem, ó Isten és az igaz lelket újítsd meg benső részeimben!

2. elővers: Ne vess el engem színed elől, és Szentlelkedet ne vedd el tőlem!

Olv.: Dicsőség. Most és. ISTENSZÜLŐ, TE VAGY…

Dicsőség. A szent tropárja.

Most és. ISTENSZÜLŐ, TE VAGY a valódi szőlővessző, ki megnövesztetted nekünk az élet gyümölcsét. Hozzád könyörgünk: imádd a szent apostolokkal együtt érettünk az Uralkodót, hogy irgalmazzon a mi lelkünknek!

Pap: ÁLDOTT LEGYEN AZ ÚR! Áldott legyen az Úr minden nap! Szerencsés utat készít nekünk a mi üdvözítő Istenünk. A mi Istenünk a szabadító Isten.

Olv.: Háromszorszent. Miatyánk. Pap: Mert tied az ország... A szent kontákja.

Nagyböjtben (a konták helyett):

Tropár. 8. hang.

ÁLDOTT VAGY TE, Krisztus Istenünk, ki a halászokat bölcsekké tetted, leküldvén nekik a Szentlelket, s őáltaluk hálódba ejtetted az egész földet. Emberszerető Urunk, dicsőség néked!

Dicsőség.

Gyors és biztos vigasztalást adj a te szolgáidnak, Jézusunk, midőn lelkünk elcsügged! Ne hagyd el szolgáidat a szorongattatásban, s ne távozz szívünkből a viszontagságok között, sőt légy mindenkor segítségünkre! Közelíts hozzánk, közelíts, ó mindenütt jelenlévő! Légy mindenkor velünk, mint apostolaiddal, és egyesítsd mind, akik téged szeretnek, ó Irgalmas, hogy egyesülten dicsőíthessük a te legszentebb Lelkedet!

Most és.

Keresztények reménysége, szószólója, menedéke, megvívhatatlan bástyánk, hányatottak viharmentes kikötője vagy te, szeplőtelen Istenszülő. Azért, ki szüntelen könyörgéseddel a világot üdvözíted, emlékezzél meg rólunk is, legártatlanabb Szűz!

Olv.: Uram, irgalmazz! Negyvenszer.

Pap: KI MINDEN IDŐBEN ÉS MINDEN ÓRÁBAN, a mennyben és a földön imádandó és dicsőítendő vagy, jóságos, hosszantűrő és sokirgalmú Istenünk, ki az igazakat szereted, a bűnösökön könyörülsz, ki a jövendő javak ígérete által mindenkit üdvösségre hívsz, magad, Urunk, fogadd el ez órában a mi imáinkat is, és jóságod által igazgasd életünket törvényeid megtartására. Szenteld meg lelkünket és tisztítsd meg testünket, igazgasd gondolatainkat, tedd bölccsé és józanná értelmünket, és ments meg minket minden aggódástól, bajtól, fájdalomtól és lelki szenvedéstől. Végy körül minket szent angyalaiddal, hogy az ő védelmük mellett megőriztetve és általuk taníttatva a hit egységére és megközelíthetetlen dicsőséged megértésre vezéreltessünk, mert áldott vagy, örökkön-örökké.

Olv.: Amen. Uram, irgalmazz! Háromszor. Dicsőség. Most és. Ki a keruboknál... Az Úr nevében adj áldást, atya!

Pap: Szent atyáink imái által, Úr Jézus Krisztus Istenünk, könyörülj rajtunk!

Olv.: Amen.

Nagyböjtben Szent Efrém fohászai (leborulásokkal):

Pap: ÉLETEM URA ÉS URALKODÓJA, ne engedd hozzám a jóra való restség, könnyelműség, pénzvágy és megszólás szellemét!

AJÁNDÉKOZD INKÁBB szolgádnak a józanság, alázatosság, állhatatosság és szeretet lelkét!

IGEN, URAM, KIRÁLYOM! Add meg, hogy megismerjem bűneimet, és meg ne ítéljem felebarátomat, mert áldott vagy örökkön-örökké!

Olv.: Amen.

Tizenkét meghajlás, (Isten, légy irgalmas nekem, bűnösnek, és könyörülj rajtam) majd még egy teljes leborulás az utolsó fohásszal. (Igen, Uram, Királyom...)

Olv.: Háromszorszent. Miatyánk. Pap: Mert tied az ország... Uram, irgalmazz! Tizenkétszer. (Ahol a VI. Imaórával együtt végzik, ott ez utóbbi elmarad.)

Pap: MINDENEKET FÖNNTARTÓ URALKODÓ ATYAISTEN, egyszülött Fiú, Úr Jézus Krisztus és Szentlélek, egy istenség, egy hatalom, irgalmazz nekünk, bűnösöknek, s neked tetszően üdvözíts minket, érdemtelen szolgáidat, mert áldott vagy mindörökkön-örökké!

Olv.: Amen.

Pap: Dicsőség néked, Krisztus Istenünk, a mi reménységünk, dicsőség néked!

Olv.: Dicsőség. Most és. Amen. Uram, irgalmazz! Háromszor. Adj áldást, uram!

Pap: Krisztus, igaz Istenünk... (napi elbocsátó ima.)…, mint jóságos és emberszerető.

Olv.: Amen.

VI. IMAÓRA

Pap: Áldott a mi Istenünk öröktől fogva most és mindenkor és örökkön-örökké!

Olv.: Amen. Dicsőség néked, Istenünk, dicsőség néked!

Mennyei Király, Vigasztaló, igazságnak Lelke, ki mindenütt jelen vagy és mindeneket betöltesz, minden jónak kútfeje és az életnek megadója, jöjj el és lakozzál mibennünk, és tisztíts meg minket minden szennytől, és üdvözítsd, Jóságos, a mi lelkünket!

Szent Isten, szent Erős, szent Halhatatlan irgalmazz nekünk! Háromszor.

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!

Pap: Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön-örökké.

Olv.: Amen. Uram, irgalmazz! Tizenkétszer. Dicsőség. Most és.

Jertek, imádjuk a mi királyunkat és Istenünket!

Jertek, imádjuk Krisztust, a mi királyunkat és Istenünket!

Jertek, boruljunk le, és imádjuk magát Jézus Krisztust, a mi királyunkat, Urunkat és Istenünket!

53. zsoltár

Isten, a te nevedben üdvözíts engem, * és erőddel szolgáltass igazságot nekem!

Isten, hallgasd meg imádságomat, * fogadd füledbe ajkam igéit!

Mert idegenek támadtak ellenem, hatalmasok keresték lelkemet, * és Istent észre sem vették maguk előtt.

De íme, Isten segítségemre siet, * és az Úr oltalmazója lelkemnek.

Fordítsd vissza a rosszat ellenségeimre, * igazságod szerint veszítsd el őket!

Készséges szívvel mutatok be neked áldozatot, * és hálát adok a te nevednek, Uram, mert jó az,

mert minden szorongatásból megszabadítottál engem, * és ellenségeimre felülről nézhet a szemem.

54. zsoltár

Hallgasd meg Isten, az én imádságomat, * és ne vesd meg könyörgésemet!

Figyelj rám és hallgass meg engem! * Elkeseredtem az én küzdelmemben és megzavarodtam

az ellenség lármája és a bűnös zaklatása miatt, * mert gonoszságukkal elborítottak engem, és haragjukkal támadtak rám.

Szívem háborgott bennem, * és megszállt a halálfélelem.

Félelem és reszketés fogott el, * és sötétség borított be engem.

Így szóltam: Ki ad nekem szárnyakat, mint a galambnak, * hogy elröpüljek és megpihenjek?

Bizony, messzire menekültem, * és a pusztában laktam.

Istenre vártam, hogy megszabadítson engem * a lélek csüggedésétől és a szélvihartól.

Süllyeszd el őket, Uram, és zavard össze nyelvüket, * mert gonoszságot és viszályt láttam a városban!

Éjjel-nappal kőfalain ólálkodnak körös-körül, * benne ott van a gonoszság, küszködés és igazságtalanság,

és terein nem szűnik meg * az uzsora és a cselszövés.

Mert ha ellenségem ócsárolna, elviselném, * és ha az szidalmazna kicsúfolva, aki gyűlölt engem, talán elrejtőznék előle.

De te, velem egyenlő ember, * aki vezérem és ismerősöm voltál,

aki velem együtt ülve édessé tetted az étket, * az Isten házába pedig teljes egyetértéssel jártunk.

Érje az ilyeneket halál, elevenen szálljanak az alvilágba, * mert gonoszság lakik hajlékaikban, szívük belsejében.

Én pedig az Istenhez kiáltok, * és az Úr megszabadít engem.

Este, reggel és délben fohászkodom, és sóhajtozom, * és ő meghallgatja hangomat.

Békességben megszabadítja lelkemet azoktól, kik hozzám közelednek, * noha sokan vannak ellenem.

Meghallgat engem és megalázza őket * Isten, ki öröktől fogva él.

Ők bizony nem javulnak meg, mert nem félik az Istent. * Ő kinyújtja kezét, hogy megfizessen nekik.

Azok meggyalázták szövetségét, * ám arcának haragja szétszórta őket, hiába egy húron pendültek.

Szavaik lágyabbak az olajnál, * holott olyanok, mint a nyilak.

Vesd az Úrra gondodat, ő majd táplál téged, * az igazat nem hagyja állandóan háborgatni.

Te pedig, Isten, leviszed majd őket * a pusztító mélységbe.

A vérengző és álnok férfiak nem érik el napjaik felét sem, * én pedig tebenned bízom, Uram!

90. zsoltár

Aki a Fölséges segítségében lakik, * a menny Istenének oltalmában marad.

Mondhatja az Úrnak: oltalmazóm vagy te és menedékem, * én Istenem, őbenne bízom.

Valóban, ő megszabadított téged a vadászok csapdájából * és a zavaró beszédtől.

Vállaival beárnyékoz téged, * és az ő szárnyai alatt bizalommal lehetsz.

Pajzsként vesz körül az ő igazsága, * nem fogsz félni az éjszakai rémülettől, a nappal repülő nyíltól,

a sötétben lopakodó bajtól * és a délben támadó gonosz lélektől.

Essenek el bár ezren oldalad mellől és tízezren jobbod felől, * hozzád ez nem fog közeledni;

hanem saját szemeddel észreveszed, és a bűnösök bűnhődését meglátod. * Mert te vagy, Uram, az én reményem.

A Fölségest választottad magadnak menedékül, * így baj nem ér téged, és csapás nem közeledik hajlékodhoz.

Mert angyalainak parancsol felőled, * hogy megőrizzenek minden utadon.

Tenyerükön hordoznak téged, * hogy kőbe ne üssed lábad.

Áspiskígyón és viperán fogsz járni, * oroszlánt és sárkányt tiporsz el.

„Mivel bennem bízott, megszabadítom őt, * oltalmazom őt, mert ismeri nevemet.

Hozzám kiált, és én meghallgatom őt, * vele vagyok a szorongatásban, kiragadom onnan és megdicsőítem őt.

Betöltöm hosszú élettel, * és megmutatom neki üdvözítésemet.”

Dicsőség. Most és. Alleluja, alleluja, alleluja, dicsőség néked, Isten! Háromszor. Uram, irgalmazz! Háromszor.

Nagyböjtben:

Tropár. 2.hang. Előversekkel háromszor.

KIT A HATODIK NAP hatodik órájában keresztre szegeztek, töröld el Ádámnak a Paradicsomban elkövetett bűnét, semmisítsd meg vétkeink adóslevelét, és üdvözíts minket, Krisztus Istenünk! Leborulás.

1. elővers: Hallgasd meg, Isten, imádságomat, és ne vesd meg könyörgésemet!

2. elővers: Én pedig az Istenhez kiáltok, és az Úr megszabadít engem!

Olv.: Dicsőség. Most és. VÉTKEINK SOKASÁGA MIATT...

Dicsőség. A templom címünnepének vagy védőszentjének tropárja.

Most és. VÉTKEINK SOKASÁGA MIATT nincs bátorságunk az Úr elé járulni. De te, Istenszülő Szűz, imádd érettünk a te Szent Fiadat, mert sokat tehet az anyának könyörgése Urunknak megkérlelésére. Ne vesd meg a bűnösök kérelmét, ó tisztaságos Szűz, mert irgalmas ő és üdvözíthet minket, ki érettünk önként szenvedett.

Nagyböjtben:

prófétai olvasmány tropárja, prokimen, olvasmány, prokimen

Pap: HAMAR ELŐZZÖN MEG MINKET a te irgalmasságod, Uram, mert igen szegények lettünk. Segíts meg minket, szabadító Istenünk, és a te neved dicsőségéért, Uram, szabadíts meg minket és légy kegyelmes bűneinknek a te nevedért.

Olv.: Háromszorszent. Miatyánk. Pap: Mert tied az ország... A templom kontákja.

Nagyböjtben (a konták helyett):

Tropár. 2. hang.

ÜDVÖSSÉGET SZEREZTÉL A FÖLDÖN, Krisztus Istenünk. Kiterjesztéd legtisztább kezedet a kereszten, hogy összegyűjtsd a pogány nemzeteket, akik ezt kiáltják néked: Uram, dicsőség néked!

Dicsőség.

A TE SZENT KÉPED előtt meghajlunk, Jóságos, kérvén bűneink bocsánatát, Krisztus Istenünk, mert önként kegyeskedtél testileg a keresztre fölmenni, hogy szabadítsd meg, kiket alkottál, az ellenség rabságából miért hálásan kiáltjuk néked: Mindeneket örömmel betöltöttél, Üdvözítőnk, eljövén a világot üdvözíteni.

Most és.

Hétfőn, kedden és csütörtökön.

IRGALOMNAK KÚTFEJE, ISTENSZÜLŐ, méltass minket kegyességedre, tekints a te bűnös népedre, nyilvánítsd, mint mindig, hatalmadat, mert tebenned bízván kiáltjuk néked: Üdvözlégy! Mint egykor kiáltott Gábor, az angyalok fővezére.

Szerdán és pénteken.

DICSŐÍTETT VAGY TE, ISTENSZÜLŐ SZŰZ, énekelünk téged, mert Fiad keresztje által legyőzetett a pokol, és a halál megtöretett, s mi a halál fiai föltámadtunk, s az életre méltókká tétettünk, régi boldogságunkat, a Paradicsomot visszanyertük. Miért is őt hálásan dicsőítjük mint uralkodó Istenünket és egyetlen kegyelmest.

Olv.: Uram, irgalmazz! Negyvenszer.

Pap: KI MINDEN IDŐBEN ÉS MINDEN ÓRÁBAN, a mennyben és a földön imádandó és dicsőítendő vagy, jóságos, hosszantűrő és sokirgalmú Istenünk, ki az igazakat szereted, a bűnösökön könyörülsz, ki a jövendő javak ígérete által mindenkit üdvösségre hívsz, magad, Urunk, fogadd el ez órában a mi imánkat is, és jóságod által igazgasd életünket törvényeid megtartására. Szenteld meg lelkünket és tisztítsd meg testünket, igazgasd gondolatainkat, tedd bölccsé és józanná értelmünket, és ments meg minket minden aggódástól, bajtól, fájdalomtól és lelki szenvedéstől. Végy körül minket szent angyalaiddal, hogy az ő védelmük mellett megőriztetve és általuk taníttatva a hit egységére és megközelíthetetlen dicsőséged megértésre vezéreltessünk, mert áldott vagy, örökkön-örökké.

Olv.: Amen. Uram, irgalmazz! Háromszor. Dicsőség. Most és. Ki a keruboknál... Az Úr nevében adj áldást, atya!

Pap: Szent atyáink imái által, Úr Jézus Krisztus Istenünk, könyörülj rajtunk!

Olv.: Amen.

Nagyböjtben Szent Efrém fohászai (leborulásokkal):

Pap: ÉLETEM URA ÉS URALKODÓJA, ne engedd hozzám a jóra való restség, könnyelműség, pénzvágy és megszólás szellemét!

AJÁNDÉKOZD INKÁBB szolgádnak a józanság, alázatosság, állhatatosság és szeretet lelkét!

IGEN, URAM, KIRÁLYOM, add meg, hogy megismerjem bűneimet, és meg ne ítéljem felebarátomat, mert áldott vagy örökkön-örökké!

Olv.: Amen.

Tizenkét meghajlás, (Isten, légy irgalmas nekem bűnösnek és könyörülj rajtam) majd még egy teljes leborulás az utolsó fohásszal. (Igen, Uram, királyom...)

Olv.: Háromszorszent. Miatyánk. Pap: Mert tied az ország... Uram, irgalmazz! Tizenkétszer.

Pap: ERŐK URA ÉS ISTENE, s minden teremtmény Alkotója, ki leírhatatlan irgalmad jóvoltából egyszülött Fiadat, a mi Urunk Jézus Krisztust küldted le nemünk üdvözítésére, kinek drága keresztje által bűneink adóslevelét szétszakítottad, s a sötétség kezdeteit és hatalmasságait legyőzted, magad, emberszerető Uralkodónk, fogadd el tőlünk is, bűnösöktől e hálaadó és engesztelő imákat. Ments meg minket minden veszedelmes és sötét bűnbeeséstől, s minden lelki romlásunkat kereső látható és láthatatlan ellenségtől. Szegezd át félelmeddel testünket, és ne hagyd szívünket gonosz gondolatokra és cselekedetekre hajlani, hanem töltsd el lelkünket utánad való vágyakozással, hogy álladóan feléd tekintve, és a tőled jövő világosságtól kalauzolva, s a megközelíthetetlen örök fényt tartva szemünk előtt szünet nélkül való imádást mutassunk be neked: a kezdetnélküli Atyának, s veled együtt kezdetnélküli egyszülött Fiadnak és legszentebb, jóságos és életteremtő Lelkednek most és mindenkor s mindörökkön-örökké.

Olv.: Amen.

Pap: Dicsőség néked, Krisztus Istenünk, a mi reménységünk, dicsőség néked!

Olv.: Dicsőség. Most és. Amen. Uram, irgalmazz! Háromszor. Adj áldást, uram!

Pap: Krisztus, igaz Istenünk... (napi elbocsátó ima)..., mint jóságos és emberszerető.

Olv.: Amen.

IX. IMAÓRA

Pap: Áldott a mi Istenünk öröktől fogva most és mindenkor és örökkön-örökké!

Olv.: Amen. Dicsőség néked, Istenünk, dicsőség néked!

Mennyei Király, Vigasztaló, igazságnak Lelke, ki mindenütt jelen vagy és mindeneket betöltesz, minden jónak kútfeje és az életnek megadója, jöjj el és lakozzál mibennünk, és tisztíts meg minket minden szennytől, és üdvözítsd, Jóságos, a mi lelkünket!

Szent Isten, szent Erős, szent Halhatatlan irgalmazz nekünk! Háromszor.

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön-örökké. Amen.

Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!

Pap: Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön-örökké.

Olv.: Amen. Uram, irgalmazz! Tizenkétszer. Dicsőség. Most és.

Jertek, imádjuk a mi királyunkat és Istenünket!

Jertek, imádjuk Krisztust, a mi királyunkat és Istenünket!

Jertek, boruljunk le, és imádjuk magát, Jézus Krisztust, a mi királyunkat, Urunkat és Istenünket!

83. zsoltár

Mily kedvesek a te hajlékaid, erők Ura! * Lelkem epedve sóvárog az Úr udvaraiba.

Szívem és testem * megörültek az élő Istennek.

Mert még a veréb is talált magának otthont * és a gerlice fészket, hová fiókáit helyezze:

a te oltáraidat, erők Ura, * én királyom és Istenem!

Boldogok, kik a te házadban laknak, * örökkön örökké dicsérnek téged.

Boldog a férfi, kinek tőled van oltalma: * Fölmenetelekre szánta el magát szívében,

a siralom völgyén át, * arra a helyre, melyet magának kitűzött.

Mert áldásokkal árasztja el a Törvényadó. * Erősségről erősségre mennek, mígnem megjelenik az istenek Istene Sionon.

Erők Ura, Istene! Hallgasd meg imádságomat, * vedd füleidbe, Jákob Istene!

Oltalmazó Istenünk, lásd, és tekints a te Fölkented arcára, * mert jobb egy nap a te udvaraidban ezernyi másnál.

Inkább azt választanám, hogy Istenem házának küszöbén álljak, * mint hogy a bűnösök sátraiban lakjam!

Mert az Úr az irgalmasságot és igazságot szereti, * Isten kegyelmet és dicsőséget fog adni.

Az Úr nem fogja megvonni a jót azoktól, * akik ártatlanul élnek.

Erők Ura, Istene! * Boldog ember az, ki benned bízik!

84. zsoltár

Jóakarattal fordultál földedhez, Uram, * visszahoztad fogságából Jákobot,

megbocsátottad néped gonoszságát, * betakartad minden vétküket.

Haragodnak véget vetettél, * visszavontad haragos indulatodat.

Téríts meg minket, szabadító Istenünk, * és fordítsd el tőlünk indulatodat!

Csak nem fogsz örökké neheztelni ránk, * és nem tartasz haragot nemzedékről nemzedékre?

Istenünk, ha te hozzánk fordulsz, fölélesztesz minket, * és a te néped örvendeni fog benned.

Mutasd meg nekünk, Urunk, irgalmadat, * és üdvösségedet add meg nekünk!

Hadd halljam, mit szól bennem az Úr Isten: * békességről szól az ő népéhez és az ő szentjeihez, és azokhoz, akik szívükben hozzá térnek.

Valóban, közel van az őt félőkhöz az ő üdvössége, * hogy dicsőség lakjék földünkön.

Az irgalom és igazság találkoztak, * az igazságosság és béke megcsókolták egymást.

Hűség sarjadt a földből, * és igazságosság tekintett le a mennyből.

Mert az Úr hullatja jóságos áldását, * és földünk meghozza gyümölcsét.

Igazságosság jár előtte, * és elénk helyezi lépteit az úton.

85. zsoltár

Hajtsd hozzám, Uram, füledet, és hallgass meg engem, * mert én szűkölködő és szegény vagyok!

Őrizd meg lelkemet, mert neked vagyok szentelve! * Szabadítsd meg benned bízó szolgádat, én Istenem!

Irgalmazz nekem, Uram, * mert egész nap hozzád kiáltok!

Vidámítsd meg a te szolgád lelkét, * mert hozzád emelem lelkemet!

Mert te, Uram, jóságos vagy és szelíd * és nagyirgalmú mindazokhoz, akik téged segítségül hívnak.

Hallgasd meg, Uram, imádságomat, * és figyelj könyörgésem szavára!

Szorongatásom napján hozzád kiáltok, * mivel te meghallgattál engem.

Nincs hozzád hasonló, Uram, az istenek között, * és semmi sem fogható műveidhez.

Eljön minden nemzet, amelyet alkottál, eléd borul, Uram, * és dicsőíti majd a te nevedet.

Mert nagy vagy te, és csodákat művelsz, * egyedül te vagy Isten.

Vezess engem, Uram, a te utadon, * és igazságodban fogok járni,

hadd örüljön szívem, * hiszen féli a te nevedet!

Hálát adok neked, Uram, Istenem, teljes szívemből, * és dicsőítem a te nevedet mindörökké.

Mert nagy a te irgalmad irántam, * és kimentetted lelkemet az alvilág mélyéből.

Isten! Törvényszegők támadtak ellenem, * és erőszakosok gyülekezete tört a lelkemre, de nem számoltak veled.

Pedig te, Uram Isten, könyörületes vagy és irgalmas, * türelmes, nagyirgalmú és igazságos.

Tekints rám, és könyörülj rajtam, * adj erőt szolgádnak, és szabadítsd meg szolgálód fiát!

Add nekem jóságod jelét, * hogy gyűlölőim lássák, és megszégyenüljenek,

mert te, Uram, megsegítettél * és megvigasztaltál engem.

Az utolsó két verset megismételjük:

Add nekem jóságod jelét, * hogy gyűlölőim lássák, és megszégyenüljenek,

mert te, Uram, megsegítettél * és megvigasztaltál engem.

Dicsőség. Most és. Alleluja, alleluja, alleluja, dicsőség néked, Isten! Háromszor. Uram, irgalmazz! Háromszor.

Nagyböjtben:

Tropár. 8.hang. Előversekkel háromszor.

KI A KILENCEDIK ÓRÁBAN a megfeszíttetést érettünk testileg elszenvedted, Krisztus Istenünk, tedd holttá a mi testi bölcselkedéseinket is, és üdvözíts minket! Leborulás.

1. elővers: Közelítsen, Uram, színed elé az én könyörgésem, a te igéd szerint adj értelmet nekem!

2. elővers: Jusson színed elé kérelmem, a te beszéded szerint ments meg engem!

Olv.: Dicsőség. Most és. KI MIÉRETTÜNK SZÜLETTÉL...

Dicsőség. A szent tropárja.

Most és. KI MIÉRETTÜNK SZÜLETTÉL a Szűztől, és a keresztet elszenvedted, Jóságos, és legyőzted halállal a halált, s feltámadtál mint Isten, ne vesd meg saját kezed alkotását, hanem mutasd meg, ó kegyelmes, a te emberszeretetedet, s fogadd el az érettünk esedező Istenszülőt, és üdvözítsd a vétkes emberi nemet, Üdvözítő!

Pap: KÉRÜNK, NE ADJ KÉZBE MINKET mindörökre a te nevedért, és ne bontsd föl szövetségedet, és ne vond el tőlünk irgalmasságodat Ábrahámért, a te kedveltedért, Izsákért, a te szolgádért és Izraelért, a te szentedért!

Olv.: Háromszorszent. Miatyánk. Pap: Mert tied az ország... A szent kontákja.

Nagyböjtben (a konták helyett):

Tropár. 8. hang.

LÁTVÁN A GONOSZTEVŐ az élet Urát a kereszten függni mondá: Ha nem a megtestesült Isten lenne, ki velünk fölfeszítve van, a nap az ő fényét nem rejtette volna el, és a föld sem indult volna meg rengések közt. De ki mindnyájunkért szenvedsz, emlékezzél meg rólam, Uram, midőn eljössz a te országodba!

Dicsőség.

A KÉT GONOSZTEVŐ KÖZÖTT, mint az igazság mérlege állott a te kereszted, mert míg egyiket a káromlás terhe pokolba süllyesztette, a másik bűneiből megkönnyebbülten az Isten ismeretére jutott el. Krisztus Istenünk, dicsőség néked!

Most és.

A BÁRÁNYT ÉS PÁSZTORT s a világ Megváltóját Szülője a kereszten látván, könnyezve sóhajtott föl: A világ örvend, mert megnyerte szabadulását, bensőm azonban feljajdul, midőn a kereszten függsz, amit mindnyájunkért vállaltál, én Fiam és Istenem!

Olv.: Uram, irgalmazz! Negyvenszer.

Pap: KI MINDEN IDŐBEN ÉS MINDEN ÓRÁBAN a mennyben és a földön imádandó és dicsőítendő vagy, jóságos, hosszantűrő és sokirgalmú Istenünk, ki az igazakat szereted, a bűnösökön könyörülsz, ki a jövendő javak ígérete által mindenkit üdvösségre hívsz, magad, Urunk, fogadd el ez órában a mi imánkat is, és jóságod által igazgasd életünket törvényeid megtartására. Szenteld meg lelkünket és tisztítsd meg testünket, igazgasd gondolatainkat, tedd bölccsé és józanná értelmünket, és ments meg minket minden aggódástól, bajtól, fájdalomtól és lelki szenvedéstől. Végy körül minket szent angyalaiddal, hogy az ő védelmük mellett megőriztetve és általuk taníttatva a hit egységére és megközelíthetetlen dicsőséged megértésre vezéreltessünk, mert áldott vagy, örökkön-örökké.

Olv.: Amen. Uram, irgalmazz! Háromszor. Dicsőség. Most és. Ki a keruboknál... Az Úr nevében adj áldást, atya!

Pap: Könyörüljön rajtunk az Isten és áldjon meg minket, derítse föl reánk az ő orcáját és könyörüljön rajtunk!

Olv.: Amen.

Nagyböjtben Szent Efrém fohászai (leborulásokkal):

Pap: ÉLETEM URA ÉS URALKODÓJA, ne engedd hozzám a jóra való restség, könnyelműség, pénzvágy és megszólás szellemét!

AJÁNDÉKOZD INKÁBB szolgádnak a józanság, alázatosság, állhatatosság és szeretet lelkét!

IGEN, URAM, KIRÁLYOM, add meg, hogy megismerjem bűneimet, és meg ne ítéljem felebarátomat, mert áldott vagy örökkön-örökké!

Olv.: Amen.

Tizenkét meghajlás, (Isten, légy irgalmas nekem bűnösnek és könyörülj rajtam) majd még egy teljes leborulás az utolsó fohásszal. (Igen, Uram, királyom...)

Olv.: Háromszorszent. Miatyánk. Pap: Mert tied az ország... Uram, irgalmazz! Tizenkétszer.

Pap: URALKODÓ ÚR JÉZUS KRISZTUS ISTENÜNK, ki bűneink iránt hosszantűrő vagy, s elérnünk engedted ezt az órát, melyben az életadó keresztfán függtél, a megtért gonosztevőnek a Paradicsomba való bejutásra utat nyitottál, és haláloddal a halált legyőzted, légy irgalmas hozzánk, bűnös, érdemetlen szolgáidhoz is! Vétkeztünk ugyanis és megszegtük törvényeidet, s nem vagyunk méltók, hogy szemünket fölemeljük és az ég magasságába tekintsünk, mert elhagytuk igazságaid útját és szívünk hajlamait követtük. Mégis, a te hasonlíthatatlan jóságodhoz folyamodunk: Kegyelmezz nekünk, Urunk, a te nagy irgalmad bősége szerint, és tarts meg minket szent nevedért, mert hiábavalósággal telnek el napjaink. Végy ki bennünket ellenségeink kezéből, töröld el bűneinket, és öld ki érzékies gondolatainkat, hogy az ó embert letévén újba öltözzünk, s mint Uralkodónak és jótevőnek neked éljünk, s ezáltal rendeléseidnek szolgálva elérjük amaz örök nyugalmat, melyben az összes üdvözültek élnek. Mert te vagy igazi öröme és vigassága mindazoknak, kik téged szeretnek, Krisztus Istenünk, kinek mi dicsőítést zengünk, kezdetnélküli Atyáddal, életteremtő, jóságos Szentlelkeddel együtt most és mindenkor s mindörökkön-örökké.

Olv.: Amen.

Pap: Dicsőség néked, Krisztus Istenünk, a mi reménységünk, dicsőség néked!

Olv.: Dicsőség. Most és. Amen. Uram, irgalmazz! Háromszor. Adj áldást, uram!

Pap: Krisztus, igaz Istenünk az ő legtisztább Anyjának, szentéletű és isteni ihletésű atyáinknak és minden szentjeinek esedezései által könyörüljön rajtunk és üdvözítsen minket, mint jóságos és emberszerető.

Olv.: Amen.

TROPÁROK ÉS KONTÁKOK A HÉT NAPJAIRA

(az I. imaórákra)

Vasárnap:

1. hang

Tropár. Habár sírod köve a zsidók által megpecsételtetett * és legszentebb tested katonák által őriztetett, * mégis föltámadtál harmadnapon, Üdvözítőnk, * ajándékozván életet a világnak. * Azért, ó Életadó, a mennyei erők kiáltják néked? * Dicsőség a te feltámadásodnak, Krisztus! * Dicsőség a te uralkodásodnak! * Dicsőség a te gondviselésednek, egyetlen emberszerető!

Konták. Föltámadtál dicsőséggel a sírból, * és a világot is föltámasztottad, * miért a mi emberi természetünk mint Istent magasztal téged, * mert a halál általad elenyészett. * Ádám vigadoz, a bilincseiből megszabadult Éva örvendez * szívből kiáltván hozzád: * te vagy Krisztus, ki mindnyájunknak föltámadást ajándékoztál.

Ipákoj. A lator bűnbánata a Paradicsomot nyitotta meg, * a kenethozó nők sírása pedig örömet hirdetett: * mert föltámadtál Krisztus Istenünk, * és a világnak gazdag kegyelmet ajándékoztál.

2. hang

Tropár. Midőn leszállottál a halálhoz halhatatlan Élet, * akkor megtörted a poklot Istenséged fényével, * s midőn a holtakat is a mélységből föltámasztottad, * minden mennyei erők örvendezve kiálták: * Életadó Krisztus Istenünk, dicsőség néked!

Konták. Föltámadtál a sírból, mindenható Üdvözítő, * és a pokol, látván e csodát, megrémült, * és a holtak föltámadtak, * a teremtmények pedig, szemlélvén ezeket, teveled örvendeznek: * Ádám vigadoz és a világ dicsőít téged mindörökké.

Ipákoj. A kínszenvedés után az asszonyok, kik sírodhoz mentek, * hogy megkenjék testedet, Krisztus Istenünk, * angyalokat láttak a sírban és megrémültek, * mert hallották szózatukat: * Föltámadt az Úr, * a világnak nagy kegyelmet ajándékozván.

3. hang

Tropár. Vigadjanak a mennyeiek és örvendezzenek a földiek, * mert az Úr a maga jobbjával új birodalmat teremtett nekünk, * és legyőzvén a halált a holtak elseje lőn, * ki a pokol mélységéből kiszabadított minket * és a világnak gazdag kegyelmet ajándékozott.

Konták. Föltámadtál a mai napon a sírból, ó Irgalmas, * és minket is kivezettél a halál birodalmából. * Ma Ádám vigadoz és Éva örvendez, * és a prófétákkal és pátriárkákkal együtt szüntelen dicsőítik * a te isteni hatalmad uralkodását.

Ipákoj. A tekintetre nézve csodálatos, * beszédével örömet szerző, tündöklő angyal * a kenethozó asszonyokhoz így szólt: * Miért keresitek az Élőt a holtak között? * Föltámadt ő és kiüresítette a sírokat. * Értsétek meg, hogy az enyészet megváltoztatója változhatatlan, * és mondjátok az Istennek: * Mily félelmetesek a te műveid, Uram, * hiszen üdvözítetted az emberi nemet!

4. hang

Tropár. A föltámadás örvendetes hírét * az angyaltól megtudván az Úr tanítványai, * és az ősi átok elvetéséről értesülvén, * az apostoloknak dicsekedve mondák: * Legyőzetett a halál, * föltámadt Krisztus Isten, * ajándékozván a világnak gazdag kegyelmet.

Konták. Üdvözítőm és Megváltóm, * föltámasztád a sír bilincseiből * mint Isten a föld szülötteit, * és a pokol kapuit összetörted, * s mint Uralkodó * harmadnapon föltámadtál.

Ipákoj. Csodálatos föltámadásodat, Krisztus, * a kenethozó asszonyok * előre sietve úgy adták hírül az apostoloknak, * hogy mint Isten támadtál fel, * megadván a világnak a nagy irgalmat.

5. hang

Tropár. Az Atyával és a Szentlélekkel egy kezdetnélküli Igét, * ki a Szűztől a mi üdvözítésünkre született, * énekeljük és imádjuk, ó hívek, * mert önként kegyeskedett a keresztre fölemelkedni, * hol a halált elszenvedte * és a holtakat az ő dicsőséges föltámadása által föltámasztotta!

Konták. Leszállottál, Üdvözítőm, a poklokra, * s mint mindenható összetörvén a pokol kapuit * a holtakat föltámasztottad és a halál fullánkját megbénítottad, * Ádámot pedig az ősi átoktól fölmentetted, ó Emberszerető. * Miért is mindnyájan kiáltjuk néked: * Üdvözíts minket, Urunk!

Ipákoj. Az angyal láttára elméjükben megrettenve * és az isteni föltámadás által lelkükben megvilágosíttatva * a kenethozó nők az apostoloknak ezt az örömhírt vitték: * Hirdessétek a nemzeteknek az Úr föltámadását, * mert ő csodákat művel, * és megadja a nagy irgalmat!

6. hang

Tropár. Angyali erők jelentek meg, Uram, a te sírodon, * és az őrző katonák levének, mint a holtak, * és Mária állott a sírnál, * keresvén a te legtisztább testedet, * te pedig meghódítád a poklot, * nem kísértetvén meg általa, * és találkoztál a Szűzzel, * életet ajándékozván neki. * Ki föltámadtál halottaidból, * Uram dicsőség néked!

Konták. Éltető kezével a sötét mélységből *Üdvözítőnk a holtakat feltámasztá. * Krisztus Istenünk föltámadást ajándékozott az emberi nemnek; * mert ő a mi Megváltónk, * föltámadásunk, életünk és kegyelmes Istenünk..

Ipákoj. Önként vállalt, életteremtő halálod által, Krisztus Isten, megtörted a pokol kapuit * és az ősi Paradicsomot nekünk megnyitottad, * és halottaidból föltámadván * kimentetted életünket az enyészetből.

7. hang

Tropár. Megtörted kereszteddel a halált, * és a gonosztevőnek megnyitottad az Édenkert ajtaját, * a kenethozó asszonyok sírását megszüntetéd, * és feltámadásoddal az apostoloknak is értésökre adni megparancsolád, * Krisztus Istenünk, * ajándékozván a világnak gazdag kegyelemet.

Konták. A halál hatalma * nem tarthatja többé fogságban a halandókat, * mert Krisztus leszállván * annak erejét összetörte s elenyésztette, * a poklot pedig rabláncra fűzvén megkötötte. * Azért a próféták örvendeznek, lelkesülten kiáltván: * Íme, Üdvözítő jelent meg nekünk, * jertek hívek az örök feltámadásra!

Ipákoj. Ki fölvetted a mi alakunkat * és a keresztet testileg elszenvedted, * üdvözíts engem, Krisztus Isten, * feltámadásod által, Emberszerető.

8. hang

Tropár. Leszálltál a magasságból, irgalmas Urunk * s elfogadtad a háromnapi síri nyugalmat, * hogy minket is megszabadíts a szenvedésektől, * ki föltámadásunk s életünk vagy, Urunk, dicsőség néked!

Konták. Föltámadván a sírból * a holtakkal együtt Ádámot is fölemelted, * Éva vigadozik a te föltámadásodon, * s a föld minden határa ünnepli a te fölkelésedet, * nagyirgalmú Urunk!

Ipákoj. A kenethozó asszonyok az Életadó sírja mellett állván * a holtak között keresték a halhatatlan Urat, * s az örömteli jó hírt vevén az angyaltól, * az apostoloknak tudomására hozták, * hogy föltámadt az Úr, megadván a világnak a nagy irgalmat.

Hétfő:

Tropár. 4. hang. Ó mennyei seregek fővezérei, * kérünk titeket mi, méltatlanok, * hogy imáitok által vegyetek minket körül * mennyei és dicsőséges szárnyaitok árnyékával, * és oltalmazzatok meg bennünket, * kik előttetek alázattal borulunk le és kiáltjuk: * a veszedelmektől óvjatok meg minket ti, * vezérei a felsőbb erőknek.

Konták. 2. hang. Istennek főharcosai, * az isteni dicsőség szolgálattevői, * angyalok fejedelmei s az emberek oktatói, * kérjetek nekünk hasznosat és nagy kegyelmet * mint a testnélküliek főharcosai!

Kedd:

Tropár. 2. hang. Dicsőségteljes az igaznak emléke, * néked pedig elégséges, ó Krisztus előhírnöke, az Úr bizonyságtétele, * ki megjelentél mint valódi kitűnő próféta, * és méltónak találtattál a Jordán habjaiban megkeresztelni az Üdvözítőt. * Ezek folytán az igazságért vértanúságot szenvedvén * a testileg megjelent Istent a pokolban levőknek is hirdetted, * ki megszabadította a világot a bűntől * és ajándékozott nekünk nagy kegyelmet.

Konták. 3. hang. Ki azelőtt magtalan volt, * az ma Krisztus előhírnökét a minden jóslatok teljesülését szüli, * mert akit a próféták jövendölének, * arra ő feltevé kezét a Jordánban, * és lőn az isteni igének prófétája, apostola és előhírnöke.

Szerda és péntek:

Tropár. 1. hang. Üdvözítsd, Uram, a te népedet, * és áldd meg a te örökségedet, * adj győzelmet ellenségei fölött hazánknak, * s kereszteddel őrizd meg a te népedet!

Konták. 4. hang. Aki önként emelkedtél föl a keresztre, Krisztus Istenünk, * ajándékozd kegyelmedet a terólad nevezett új népednek! * Örvendeztess meg isteni erőddel mindnyájunkat, * és segíts diadalra minden megtámadóink ellen, * kik védeszközül bírjuk a te békefegyveredet, * a legyőzhetetlen győzelmet.

Csütörtök:

Tropár. 3. hang. Szent apostolok, imádjátok a kegyelmes Istent, * hogy ajándékozzon bűnbocsánatot a mi lelkünknek.

4. hang. A hitnek szabálya, a béketűrésnek példányképe, * és az önmegtagadásnak tanítója gyanánt * adott téged a maga nyájának az örök Igazság! * Azért alázatosságoddal elnyerted a magasságot, * szegénységeddel a gazdagságot, * Miklós püspök atyánk, * imádd Krisztus Istent, * hogy üdvözítse a mi lelkünket.

Konták. 2. hang. A bátor és isteni szózatú hithirdetőket, * az apostolok fejeit a mennyei javak élvezetébe és nyugalmába fogadtad be, Urunk, * mert az ő szenvedéseiket és halálukat minden áldozatnál kedvesebben vetted, * ki egyedül ismered a szívek legbensőbb titkait.

3. hang. Műra városában Szent Miklós atya, igazi főpásztor voltál, * mert Krisztus evangéliumát betöltvén * lelkedet adtad a te népedért, * és megmentetted az ártatlanokat a haláltól. * Azért föl is magasztaltattál, * mint az isteni malasztnak hathatós kiszolgálója.

Szombat:

Tropár. 2. hang. Apostolok, próféták, vértanúk, * püspökök, szerzetesek és igazéletűek, * kik a jó harcot befejeztétek és a hitet megtartottátok, * miután bizalmasan járulhattok az Üdvözítőhöz, * kérünk titeket, imádjátok érettünk őt mint Jóságost, * hogy üdvözítse a mi lelkünket.

Konták. 8. hang. Mint a teremtmények zsengéit mutatja be néked * a mindenség áldozatul az istenfélő vértanúkat. * Az ő imádságaik által * és az Istenszülő kedvéért * őrizd meg Egyházadat és népedet, Urunk * mint egyetlen irgalmas!

TROPÁROK ÉS KONTÁKOK

A SZENTEK KÖZÖS TISZTELETÉBŐL

(a III. és IX. imaórákra)

Egy prófétának:

Tropár. 2. hang. Szent N. prófétádnak emlékét ünnepelvén, Urunk, * esedezünk hozzád, üdvözítsd a mi lelkünket.

Konták. 3. hang. Fölvilágosulást nyervén a Lélek által a te tisztaságos tündöklő szíved * a prófétai tehetségnek lett ragyogó tartományává, * mert a jövendőket, mint jelenvalókat jósoltad meg. * Kérünk azért, ó boldog N., * imádd Krisztus Istent érettünk szünet nélkül mint dicsőséges.

Egy apostolnak:

Tropár. 3. hang. Szent N. apostol, imádd a kegyelmes Istent, * hogy ajándékozzon bűnbocsánatot a mi lelkünknek.

Konták. 8. hang. Tanítványod és barátod * és szereteted utánzója * téged mint istenihletésű, Istennek hirdetett a földkerekség előtt. * Az ő imái által kimentve egyházadat az ellenség kezéből, * őrizd meg népedet * az Istenszülő imái által mint nagyirgalmú.

Több apostolnak:

Tropár. 3. hang. Szent apostolok, imádjátok a kegyelmes Istent, * hogy ajándékozzon bűnbocsánatot a mi lelkünknek.

Konták. 2. hang. A bátor és isteni szózatú hithirdetőket, * az apostolok fejeit a mennyei javak élvezetébe és nyugalmába fogadtad be, Urunk, * mert az ő szenvedéseiket és halálukat minden áldozatnál kedvesebben vetted, * ki egyedül ismered a szívek legbensőbb titkait.

Egy főpapnak:

Tropár. 4. hang. A hitnek szabálya, a béketűrésnek példányképe, * és az önmegtagadásnak tanítója gyanánt * adott téged a maga nyájának az örök Igazság! * Azért alázatosságoddal elnyerted a magasságot, * szegénységeddel a gazdagságot, * N. püspök atyánk, * imádd Krisztus Istent, * hogy üdvözítse a mi lelkünket.

Konták. 2. hang. Krisztus szerelme által megsebeztetve, ó Fölszentelt, * elmédet a Szentlélek szárnyai röpítették, * a szemlélet gyakorlása által a cselekedetig emelkedtél, Istentől ihletett, * és oltárrá lettél az isteni világosság számára.

Több főpapnak:

Tropár. 4. hang. Atyáinknak Istene, * ki mindenkor kegyesen bánsz velünk, * ne vond meg tőlünk irgalmadat, * hanem az ő esedezéseikért * békességben igazgasd életünket.

Konták. 4. hang. A Krisztushoz méltó főpapokat dicsőítsük ma illően, ó hívek, * az Anyaszentegyház oszlopait és erősségeit, * mert ők hallgattatták el az istentagadók beszédeit * s hirdették mindnyájunknak a legbölcsebb hittételeket, * mindenkor megvilágítván az igazhitű jámborok előtt * a hitnek nagy misztériumait.

Hitvalló főpapnak:

Tropár. 8. hang. Az igaz hitnek oktatója, * a vallásosság és tisztaság tanítómestere, * a mindenség világítója a főpásztorok isteni ihletésű dicsérete, * ki a tanításoddal, mint a Szentlélek élő szócsöve, mindeneket megvilágosítottál, * bölcs N. imádd Krisztus Istent, * hogy üdvözítse a mi lelkünket.

Konták. 2. hang. Önmegtartóztatásban találván kedvedet * és a testi kívánságokat magadból kiölvén * a hitben való gyarapodás példáját mutattad, * s mint a Paradicsomban az élet fája, úgy virágzottál, * isteni bölcsességű Szent N.

Remetének:

Tropár. 1. hang. Pusztaságban élő remete* és testben angyal voltál és csodákat műveltél; böjttel, virrasztással és imádsággal mennyei ajándékokat érdemeltél magadnak, * s a testi és lelki betegségeknek sikeres orvoslója voltál. * Azért dicsőség legyen Istennek, ki neked kegyelmet adott, * dicsőség, hogy téged megkoronázott * és dicsőség, hogy általad betegeket gyógyított.

Konták. 8. hang. Uradnak udvaraiban* találván gyönyörüségedet, * tiszteletreméltó erényeid gyönyörű virágait teremtetted, * és megsokasítottad a pusztában lelki gyermekeidnek számát, * kiket könnyeid hullatásával itattál, * mint az isteni akol nyájának vezére; * azért így kiáltunk föl hozzád: * üdvözlégy N. atya!

Szentéletű atyának és anyának:

Tropár. 8. hang. A te lelked, ó szent atya (anya) bizonnyal megdicsőült, * mert te fölvevén keresztedet Krisztust követted, * és munkálkodván a jóban arra oktattál bennünket, * hogy a testet mint mulandót megvessük, * és mindenben a halhatatlan lélek javára fáradozzunk. * Azért mostan az angyalokkal örvendez a te lelked, Szent N. atya (anya), * kikkel könyörögj érettünk.

Konták. (atyának) 1. hang. Életedet e földön jámborul végezvén, * a Szentlélek tiszta világosságát láttad meg, * amely megvilágosítja mindazokat, * akik téged, ó boldog, hittel tisztelnek. * Azért kérjed Uralkodódat, világosítsa meg lelkünket, * hogy téged, Szent N. atyánk, * szeretettel magasztalhassunk.

Konták. (anyának) 2. hang. Testedet böjtöléssel gyengítvén * virrasztással és imádsággal közeledtél az Alkotóhoz, * hogy mindnyájan bűnbocsánatot nyerjünk, ó dicsőséges, * mert te a bűnbánat útját mindnyájunknak bölcsen megmutattad.

Csodatevő ingyenorvosoknak:

Tropár. 8. hang. Csodatevő ingyenes orvosok, * Szent N. és Szent N., * tekintsetek a mi erőtlenségeinkre, * és adjatok gyógyulást, * ingyen vettétek, ingyen adjátok nekünk.

Tropár. (egy orvosnak) 3. hang Szent bajnok és ingyengyógyító, * csodatevő N., imádd a kegyelmes Istent, * hogy ajándékozzon bűnbocsánatot a mi lelkünknek.

Konták. 8. hang. A gyógyítás kegyadományát bírván, * a betegségekben sínylődőket orvoslásban részesítitek (részesíted), * ó csodatevő Szent N. és N., * látogatásaitok (látogatásod) által pedig megalázzátok (-zod) a varázslók hatalmát, * és a világot csodálattal árasztjátok (árasztod) el.

Vértanúnak:

Tropár. 4. hang. A te Szent N. vértanúd, Uram, * az ő szenvedéseiért hervadhatatlan koszorút nyert tőled, Istenünk, * mert a te erődet bírván * kínzóit megszégyenítette, * és az ördögök tehetetlen vakmerőségét megtörte. * Az ő imádságai által * üdvözítsd, Jóságos, a mi lelkünket.

Konták. 1. hang. Krisztus vértanújához esedezünk ma mindnyájan, * mert ő könyörög a mi üdvösségünkért, * és mindnyájan hittel járuljunk elébe, * ő nyújtja felénk a kegyelem karjait, * ő űzi el tőlünk a démonok seregét, * mint a hit őrzője.

Több vértanúnak:

Tropár. 4. hang. A te szent vértanúid, Uram, * az ő szenvedéseikért hervadhatatlan koszorút nyertek tőled, Istenünk, * mert a te erődet bírván * kínzóikat megszégyenítették, * és az ördögök tehetetlen vakmerőségét megtörték. * Az ő imádságaik által * üdvözítsd, Jóságos, a mi lelkünket.

Konták. 4. hang. A vértanúk isteni emlékét teljesítsük ma, hívek, * és énekeljük Krisztust, * öntudatosan kiáltván fel: * Te vagy a vértanúk erősödése!

Fölszentelt vértanúnak:

Tropár. 4. hang. Erényekben társa, * a püspök trónon helyettese lévén az apostoloknak, * s isteni ihletéssel munkálkodván * a szemléletig emelkedtél föl, * ennek folytán az igazság igéit hirdetvén * utolsó csepp véredig küzdöttél a hitért, * Szent N. fölszentelt vértanú, * imádd Krisztus Istent, * hogy üdvözítse a mi lelkünket.

Konták. 4. hang. A hitnek szívedbe fogadott fönnségét * megőrizted Szent N. fölszentelt vértanú, * s nem féltél a kínzóktól mint Krisztus szolgája. * Őrizz meg könyörgéseid által minket is.

Vértanúnőnek:

Tropár. 4. hang. A te báránykád, N. * fennszóval kiált föl hozzád, Jézusom: * Téged sóvároglak, Jegyesem, * téged keresve harcolok, * keresztre feszíttetem, * és eltemetkezem veled a te keresztséged által. * szenvedek érted, hogy veled uralkodhassam, * meghalok érted, hogy benned éljek! * Fogadj el tehát szeplőtelen áldozat gyanánt, * ki szeretettel áldozom föl magamat tenéked. * Az ő könyörgései által, * üdvözítsd a mi lelkünket mint irgalmas.

Konták. 4. hang. Örvendezéssel szolgál ma minekünk * a te küzdelmeidnek ünnepe, ó győzelmes, * melyet magasztalva dicsőítjük * a magasságban lakozó Krisztust.

A 12 NAGY ÜNNEP ÉS AZ ISTENSZÜLŐ OLTALMA ÜNNEP TROPÁRJA ÉS KONTÁKJA

Szeptember 8.

Tropár. 4. hang. A te születésed, Istenszülő Szűz, * örömet hirdetett az egész világnak, * mert belőled tündöklött föl az igazság Napja, Krisztus Istenünk, * ki eltörölvén az átkot, áldást hozott ránk, * és meghiúsítván a halált, * örök életet ajándékozott nekünk.

Konták. 4. hang. A te születésed által, legtisztább Szűz, * Joákim és Anna a magtalanság szégyenétől, * Ádám és Éva pedig a halál enyészetétől szabadultak meg. * Ezt ünneplik a te népeid is, * letévén az ősi bűn terhét, * midőn így kiáltanak hozzád: * Magtalanság szülte az Isten Anyját, * a mi életünk táplálóját!

Szeptember 14.

Tropár. 1. hang. Üdvözítsd, Uram, a te népedet, * és áldd meg a te örökségedet, * adj győzelmet ellenségei fölött hazánknak, * s kereszteddel őrizd meg a te népedet!

Konták. 4. hang. Aki önként emelkedtél föl a keresztre, Krisztus Istenünk, * ajándékozd kegyelmedet a terólad nevezett új népednek! * Örvendeztess meg isteni erőddel mindnyájunkat, * és segíts diadalra minden megtámadóink ellen, * kik védeszközül bírjuk a te békefegyveredet, * a legyőzhetetlen győzelmet.

Október 1.

Tropár. 4. hang. Ma igazhitű népek, fényesen ünneplünk, * megárnyékoltatva, Isten Anyja a te eljöveteled által, * és a te legtisztább képedre tekintvén, * szívtöredelmességgel mondjuk: * Födözz be minket a te drága védőlepleddel, * és szabadíts meg minket minden bajtól, * kérvén a te Fiadat, a mi Krisztus Istenünket, * hogy üdvözítse lelkünket.

Konták. 3. hang. A Szűz ma jelen van az Úr hajlékában, * és a mennyei karokkal láthatatlanul imádkozik érettünk Istenhez. * Az angyalok a főpapokkal leborulnak, * az apostolok a prófétákkal dicsőítő éneket zengenek, * mert az Istenszülő esedezik érettünk * az örökkévaló Istenhez.

November 21.

Tropár. 4. hang. Ma van első jelensége az Isten boldogító kegyelmének, * és hirdetése az emberek üdvösségének; * az Isten hajlékában nyilván megjelen a Szűz * és Krisztus megjelenését mindenkinek előre hirdeti. * Miértis a Szent Szűznek örömmel kiáltsuk: * Üdvözlégy a Teremtő üdvgondozásának teljesülése!

Konták. 4. hang. Üdvözítőnk legtisztább hajléka, * drága palota, az isteni dicsőség szent kincstára, * ma mutattatik be az Úr házában * a Szentlélek malasztját hozván, * kit így énekelnek az angyalok: * Ez a mennyei palota!

December 25.

Tropár. 4. hang. A te születésed, Krisztus Istenünk, * földerítette a világnak az istenismeret világosságát, * mert a csillagimádó bölcseket a csillag megtanítá, * hogy téged, mint az igazság Napját leborulva imádjanak, * és mint magasságbeli Napkeletet tiszteljenek, * Urunk, dicsőség néked!

Konták. 3. hang. Ma a Szűz a legfelsőbb Lényt szüli, * és a föld a befogadhatatlannak istállót ajánl fel, * az angyalok a pásztorokkal dicsőítő éneket zengenek, * a keleti bölcsek pedig a csillagtól vezéreltetve közelednek, * mert érettünk született a kisded csecsemő, az örökkévaló Isten.

Január 6.

Tropár. 1. hang. A Jordánban való kereszteltetésedkor, Urunk, * kijelentetett nekünk a Szentháromság kinyilatkoztatása, * mert az Atyának szózata bizonyságot tőn rólad * kedves Fiának nevezvén téged, * a Szentlélek pedig galamb képében megerősíté a szózat csalhatatlanságát. * Ki megjelentél és a világot megvilágosítottad, * Krisztus Istenünk, dicsőség néked!

Konták. 4. hang. Kijelentéd magadat ma a mindenségnek, * és a te orcád világossága, Uram, * jegyeztetett mireánk, * kik önérzettel dicsőítünk téged mondván: * Leszállottál és megjelentél nekünk, * ó megközelíthetetlen Világosság!

Február 2.

Tropár. 1. hang. Üdvözlégy, malaszttalteljes Szűz, * mert tőled sugárzott ki az igazság napja, Krisztus Istenünk, * megvilágítván a sötétségben levőket! * Te is örvendj, igaz Simeon, * mert karjaidra vevéd az emberi nem Szabadítóját, * ki föltámadást ajándékozott nekünk.

Konták. 1. hang. Ki születésed által megszentelted a Szűz méhét, * és megáldottad Simeon karjait, * és már mostantól üdvösségünk eszközlésében fáradozol, * Krisztus Istenünk, * békéltesd meg a viszálykodásban élő népeket, * erősítsd meg az igazhitű uralkodókat * és népeidet, melyet megkedveltél, * egyetlen Emberszerető!

Március 25.

Tropár. 4. hang. Ma van a mi üdvösségünk kezdete, * és az örök titoknak megnyilatkozása: * az Isten Fia a Szűz fiává lőn, * és Gábor arkangyal kegyelmet hirdet. * Azért mi is vele együtt az Istenszülőnek kiáltsuk: * Üdvözlégy, malaszttalteljes, * Úr van teveled!

Konták. 8. hang. Mint bátor hadvezérnek győzelmi éneket, * s mint megszabadítónknak minden rossztól, * hálaadó imát zengünk néked, Istenszülő. * S ki legyőzhetetlenül hatalmas vagy, * kérünk téged, ments meg minket minden veszélytől, * hogy teljes szívből énekeljük néked: * Üdvözlégy, Istennek * szeplőtelen jegyese!

Húsvét

Tropár. 5. hang. Saját dallam. Föltámadt Krisztus halottaiból, * legyőzte halállal a halált, * és a sírban lévőknek * életet ajándékozott.

Konták. 8. hang. Bárha sírba is leszálltál, Halhatatlan, * de a pokol hatalmát megrontád, * és föltámadtál mint győzedelmes, Krisztus Isten, * a kenethozó asszonyoknak mondván: Örvendjetek! * És apostolaidnak békét ajándékozván, * föltámasztád az elesetteket.

Mennybemenetel

Tropár. 4. hang. Fölemelkedtél dicsőségben, Krisztus Istenünk, * és örömet szereztél tanítványaidnak, * megígérvén nekik a Szentlélek leküldését, * és biztosítván őket mennyei áldásodról, * mert te vagy az Isten Fia, * a világ Üdvözítője.

Konták. 6. hang. Az érettünk való üdvözítő gondviselést teljesen elvégezvén * és a földieket a mennyeiekkel egyesítvén, * fölemelkedtél a dicsőségbe, Krisztus Istenünk, * semmiképpen el nem válván, * de távozás nélkül itt maradván, * és kiáltván a téged szeretőknek: * Én vagyok veletek, és senki ellenetek.

Pünkösd

Tropár. 8. hang. Áldott vagy te, Krisztus Istenünk, * ki a halászokat bölcsekké tetted, * leküldvén nekik a Szentlelket, * s őáltaluk hálódba ejtetted az egész földet, * emberszerető Urunk, dicsőség néked!

Konták. 8. hang. Midőn a Magasságbeli összezavarta a nyelveket, * akkor szétszórta a nemzeteket, * midőn pedig a tüzes nyelveket osztotta szét, * mindenkit egyesülésre hívott * hogy összehangzóan dicsőítsük * a legszentebb Lelket.

Augusztus 6.

Tropár. 7. hang. Átváltoztál színedben a hegyen, Krisztus Istenünk, * megmutatván tanítványaidnak dicsőségedet, amennyire láthatták. * Tündököljön reánk is, bűnösökre * a te örökké való világosságod * az Istenszülőnek könyörgései által. * Mindeneket megvilágító Urunk, dicsőség néked!

Konták. 7. hang. A hegyen átváltoztál, Krisztus Istenünk, * és amennyire tanítványaid képesek voltak, * meglátták a te dicsőségedet, * hogy amidőn megfeszíttetésedet látandják, * értsék meg, hogy önként szenvedsz, * és hirdessék a világnak, * hogy te valóban * az Atya kisugárzása vagy.

Augusztus 15.

Tropár. 1. hang. Szülésedben a szüzességet megőrizted, * halálodban pedig a világot el nem hagytad, * mert anyja lévén az Életnek, átköltöztél az életre, * és imádságaiddal megmented * az örök haláltól a mi lelkünket.

Konták. 2. hang. Az imádságban fáradhatatlanul buzgólkodó Istenszülőt, * a pártfogásban a mi változhatatlan reménységünket, * a halál és a sír nem tarthatta meg sajátjának, * mivel őt, mint az Életnek szülőanyját * az ő szűz méhében elhelyezkedett Fiúisten * az örök élet dicsőségébe vezette be.

ELBOCSÁTÓ IMÁK

Vasárnap:

Halottaiból feltámadt Krisztus igaz Istenünk, az ő legtisztább Anyjának imái által, a drága és elevenítő szent Keresztnek erejével, a szent, dicső és mindenekfelett dicséretes apostoloknak, Szent N.-nek, kinek ma emlékét tiszteljük és minden szenteinek esedezése által könyörüljön rajtunk és üdvözítsen minket, mint jóságos és emberszerető!

Hétfőn:

Krisztus. igaz Istenünk, az ő legtisztább Anyjának imái által, a tiszteletreméltó, testnélküli mennyei erőknek oltalma által, a szent, dicső és mindenekfelett dicséretes apostoloknak, Szent N.-nek, kinek ma emlékét tartjuk és minden szenteinek esedezése által, könyörüljön rajtunk és üdvözítsen minket, mint jóságos és emberszerető!

Kedden:

Krisztus, igaz Istenünk, az ő legtisztább Anyjának, a tisztes és dicső próféta, előhírnök és keresztelő Jánosnak, a szent, dicső és mindenekfelett dicséretes apostoloknak, Szent N.-nek, kinek ma emlékét tartjuk és minden szenteinek esedezése által, könyörüljön rajtunk és üdvözisten minket, mint jóságos és emberszerető!

Szerdán és pénteken:

Krisztus, igaz Istenünk, az ő legtisztább Anyjának imái által, a drága és elevenítő szent Keresztnek erejével, a szent, dicső és mindenekfelett dicséretes apostoloknak, Szent N.-nek, kinek ma emlékét tartjuk és minden szenteinek esedezése által, könyörüljön rajtunk és üdvözítsen minket, mint jóságos és emberszerető!

Csütörtökön:

Krisztus, igaz Istenünk, az ő legtisztább Anyjának, a szent, dicső és mindenekfelett dicséretes apostoloknak, a liciabeli műrai főpüspök, csodatevő Szent Miklós atyának, Szent N.-nek, kinek ma emlékét tartjuk és minden szenteinek esedezése által, könyörüljön rajtunk és üdvözítsen minket, mint jóságos és emberszerető!

Szombaton:

Krisztus, igaz Istenünk, az ő legtisztább anyjának imái által, a drága és elevenítő szent Keresztnek erejével, a tiszteletreméltó, testnélküli mennyei erőknek oltalma által, a tisztes és dicső próféta, előkövet és keresztelő Jánosnak, a szent, dicső és mindenekfelett dicséretes apostoloknak, a szent és jógyőzelmű vértanúknak, szentéletű és isteni ihletésű atyáinknak, a szent, igaz, isteni ősök Joákim és Annának, Szent N.-nek, kinek ma emlékét tartjuk és minden szenteinek esedezései által, könyörüljön rajtunk és üdvözítsen minket, mint jóságos és emberszerető!

IX. óra után, ha külön végzik:

Krisztus, igaz Istenünk, az ő legtisztább Anyjának, szentéletű és isteni ihletésű atyáinknak és minden szenteinek esedezései által, könyörüljön rajtunk és üdvözítsen minket, mint jóságos és emberszerető!

FÉNYESHETI IMAÓRA

Pap: Áldott a mi Istenünk öröktől fogva most és mindenkor és örökkön-örökké!

Föltámadt Krisztus halottaiból, legyőzte halállal a halált és a sírban lévőknek életet ajándékozott.

Egyszer a pap, kétszer a nép. Utána háromszor együtt:

6. hang. Látván Krisztus föltámadását, az egyedül bűn nélküli Úr Jézust imádjuk. Kereszted előtt leborulunk, Krisztus, és szent föltámadásodat énekeljük és dicsőítjük, mert te vagy a mi Istenünk és kívüled mást nem ismerünk, a te nevedet nevezzük. Jertek, minden hívek, hajoljunk meg Krisztus szent föltámadásának, mert íme, kereszt által lőn az egész világ öröme. Mindenkor áldva az Istent, énekeljük az ő föltámadását, mert a megfeszíttetést elszenvedvén halállal megrontotta a halált.

4. hang. (saját dallam) A Máriával együtt lévők kora hajnalban kimenvén, * a sírra tett követ elhengerítve találták, * és az angyaltól ím ezt hallák: * az örök világosságban lévőt * miért keresitek, mint embert a holtak között? * Lássátok a síri lepedőket, * fussatok és hirdessétek a világnak, * hogy föltámadt az Úr legyőzvén a halált, * mert valóban Isten Fia ő, * ki üdvözíti az emberi nemzedéket.

Konták. 8. hang. Bárha a sírba is leszálltál, Halhatatlan, * de a pokol hatalmát megrontád, * és föltámadtál, mint győzedelmes Krisztus Isten, * a kenethozó asszonyoknak mondván: Örvendjetek! * És apostolaidnak békét ajándékozván * föltámasztád az elesetteket.

Tropár. 4. hang. A sírban testielg, az alvilágban lelkileg mint Isten, * a paradicsomban a latorral, * a trónon pedig az Atyával és a Szentlélekkel voltál, * mindent betöltve körülhatárolhatatlan Krisztus.

Dicsőség. Ugyanaz a dallam.

Mily életadónak, a Paradicsomnál mennyivel ékesebbnek, * s minden királyi csarnoknál tündöklőbbnek * mutatkozott, Krisztusom, a te sírod, * a mi föltámadásunk forrása.

Most és. Theotikon (Az Istenszülőnek)

Ki a Fölségesnek isteni sátra vagy: Üdvözlégy, * mert általad nyerték el az örömöt, Istenszülő, azok, kik téged segítségül hívnak. * Áldott vagy te az asszonyok között, * teljesen szeplőtelen Nagyasszonyunk!

Uram, irgalmazz! Negyvenszer. Dicsőség. Most és. Ki a keruboknál… Az Úr nevében adj áldást, atya!

Pap: Szent atyáink imái által Úr Jézus Krisztus Istenünk, könyörülj rajtunk!

Olv.: Amen.

Föltámadt Krisztus halottaiból… Háromszor. Innentől újra kezdődik a szertartást a Látván Krisztus…-tól, és összesen háromszor végezzük el.

Befejezés:

Föltámadt Krisztus… csak egyszer, és záróima:

Krisztus Istenünk, ki föltámadt halottaiból, legyőzte halállal a halált és a sírban lévőknek életet ajándékozott, az ő legtisztább Anyjának, szentéletű és isteni ihletésű atyáinknak és minden szenteinek esedezései által könyörüljön rajtunk, és üdvözítsen minket, mint jóságos és emberszerető!